JayJayThrowThrow/commonwealth-wiki-mix huggingface dataset:
साउथबरो, ब्रॉमली

साउथबरो (अंग्रेज़ी: Southborough) एक दक्षिणपूर्व लंदन में ब्रॉमली बरो का जिला है। साउथबोरो दक्षिण पूर्व लंदन का एक क्षेत्र है, जो ब्रोमली के लंदन बोरो और केंट के ऐतिहासिक काउंटी के अन्दर आता है। यह Bickley और Bromley के दक्षिण में, ब्रोमली कॉमन के पूर्व में, लॉक्सबॉटम के उत्तर में और Petts Wood के पश्चिम में स्थित है।
इतिहास

इस क्षेत्र का नाम साउथ बैरो से लिया गया है, 19 वीं सदी के मध्य तक यह एक बड़ा शहर रहा, जिसमें कुछ बड़े घर और लगभग 16 कॉटेज थे। साउथबोरो का वर्णन चार्ल्स फ्रीमैन के इतिहास, पुरावशेषों, सुधारों में दिया गया है. साउथबोरो ब्रॉमली से लगभग दो मील की दूरी पर स्थित है: इसमें लगभग सोलह घर हैं, जिनमें से अब्राहम वेल्कम, एस्क, दिवंगत गवर्नर कैमरन और अन्य की सुखद सीटें हैं। यहाँ के कुछ परिसर, उनकी उपस्थिति से, कई वर्षों पहले हुए उनके निर्माण का संकेत देंगे।

1856 में साउथबोरो रोड ट्रेन स्टेशन के उद्घाटन के बाद आगे का विकास हुआ, बाद में इसका नाम बदलकर बिकले स्टेशन कर दिया गया। दक्षिण बैरो कई बदलावों से गुजरा: यह 1901 में बेलमोंट स्कूल, 1922 में क्लोइस्ट्स पुराने लोगों का घर बना, और फिर बाद में 1954 में ध्वस्त होने से पहले वॉर डैमेज कमीशन का कार्यालय बना।
सुविधाएँ

इस क्षेत्र की पहचान ब्रोमली कॉमन, बिकले और पेट्स वुड के समीपवर्ती क्षेत्रों के साथ कुछ हद तक विलीन हो गई है। यह साउथबोरो रोड पर केंद्रित है, जिसमें एक दूकान, दो पब (द चेकर्स और द क्रॉक्ड बिललेट), एक पुस्तकालय और विभिन्न पूजा स्थल हैं।
संदर्भ
हूनान

thumb|230px|चीन में हूनान प्रांत (लाल रंग में)
हूनान (湖南, Hunan) जनवादी गणराज्य चीन के दक्षिण-मध्य भाग में स्थित एक प्रांत है। हूनान का अर्थ 'झील से दक्षिण' होता है, जो इस प्रांत की दोंगतिंग झील से दक्षिण की स्थिति पर पड़ा है। हूनान की राजधानी चांगशा (长沙, Changsha) शहर है। क्योंकि शिआंग नदी इस प्रान्त की एक प्रमुख नदी है इसलिए इस प्रान्त को चीनी भावचित्रों में संक्षिप्त रूप से 'शिआंग' ( 湘, Xiang) लिखा जाता है। यह प्राचीनकाल में शक्तिशाली चू राज्य का हिस्सा था। हूनान का क्षेत्रफल २,११,८०० वर्ग किमी है, यानि भारत के जम्मू व कश्मीर राज्य से ज़रा कम। सन् २०१० की जनगणना में इसकी आबादी ६,५६,८३,७२२ थी, यानि भारत के झारखंड राज्य से ज़रा कम।

हूनान का मौसम गरम और नम माना जाता है। सर्दियों में बर्फ़ कभी-कभार ही पड़ती है। मौसम के गर्म और नम रहने के कारण खाना जल्दी ख़राब हो जाता है, इसलिए हुनानी खाना अपने मिर्च-मसालों के लिए प्रसिद्ध है जो इसे अधिक देर तक सुरक्षित रखते हैं। प्रान्त में हान चीनी लोग बहुसंख्य हैं, हालांकि यहाँ मियाओ, तुजिया, दोंग, याओ, बइ, हुई, झुआंग और अन्य जातियों के समुदाय भी रहते हैं। जनवादी गणतंत्र चीन के संस्थापक माओ ज़ेदोंग का जन्मस्थान, शाओशान शहर, भी हूनान प्रान्त में स्थित है।
हूनान के कुछ नज़ारे


File:Wulingyuan from Tianzishan.jpg|वुलिंगयुआन के पत्थरीले स्तंभ
File:Yuelu-Academy-Hunan-pond.jpg|चांगशा की युएलू अकादेमी का तालाब
File:Fenghuang Ancient Town.jpg|फ़ंगहुआंग शहर
File:Lianxiang bridge.jpg|शिआंगतान में लिआनशिआंग पुल

इन्हें भी देखें

* चांगशा
* दोंगतिंग झील
* चू राज्य (प्राचीन चीन)
* शिआंग नदी
सन्दर्भ


श्रेणी:हूनान
श्रेणी:चीन के प्रांत
श्रेणी:चीनी जनवादी गणराज्य के प्रान्त
युन्नान

(云南, Yunnan) जनवादी गणराज्य चीन के दक्षिणी भाग में स्थित एक प्रांत है। इस प्रान्त की राजधानी कुनमिंग है। युन्नान की सीमाएँ बर्मा, लाओस और वियतनाम से लगती हैं और यहाँ पर बहुत से ग़ैर-चीनी समुदाय रहते हैं, जैसे की यी लोग, झुआंग लोग और मियाओ लोग। युन्नान एक पहाड़ी इलाक़ा है और प्रान्त की अधिकतर आबादी उसके पूर्वी भाग में रहती है। वनस्पति-विज्ञान की दृष्टि से यह एक भरपूर क्षेत्र है - चीन में मिलने वाली ३०,००० वनस्पति पेड़-पौधों की जातियों में से १७,००० युन्नान में मिलती हैं। इस प्रान्त में ज़मीन के नीचे मिलने वाले अलूमिनियम, सीसे, जस्ते (ज़िंक), ताम्बे और त्रपु (टिन) के भण्डार चीन में सबसे बड़े हैं। यहाँ सैंकड़ों झरने-तालाब हैं और इस प्रान्त के बेहतरीन मौसम को 'सदाबहार' बुलाया गया है।

युन्नान चीन का हिस्सा नहीं हुआ करता था और यहाँ यी लोगों और अन्य तिब्बती-बर्मी भाषाएँ बोलने वाली जातियों का अधिक बोलबाला था, जिनमें से कई का पूर्वोत्तर भारत की जातियों से गहरा सम्बन्ध है। ८वीं सदी में यहाँ एक आज़ाद नानझाओ (Nanzhao) नामक राज्य था। द्वितीय विश्वयुद्ध में उत्तरी चीन पर जापान का क़ब्ज़ा होने से बहुत से हान चीनी इस क्षेत्र में आ बसे। युन्नान और पूर्वोत्तर भारत में जातियों, भूमि और सांस्कृतिक समानताएँ देखते हुए कुछ भारतीय समीक्षकों ने दुख इज़हार किया है कि इनके बावजूद युन्नान में चौड़ी सड़कों और चमचमाते शहरों के आगे भारत का यह क्षेत्र पिछड़ा हुआ लगता है।
युन्नान के कुछ नज़ारे


File:Diqing, Yunnan, China.jpg|पश्चिमोत्तरी युन्नान में दिचिंग के बर्फ़-लदे पहाड़
File:Erhai lake, Yunnan, China.jpg|एरहाई झील उर्फ़ कुनमिंग झील
File:Yulong Xueshan 04.JPG|लिजिआंग में एक सड़क
File:Gucheng.JPG|गुचेंग मस्जिद

इन्हें भी देखें

* कुनमिंग
* लिजिआंग, युन्नान
* यी लोग
* झुआंग लोग
* मियाओ लोग
सन्दर्भ


श्रेणी:युन्नान
श्रेणी:चीन के प्रांत
श्रेणी:चीनी जनवादी गणराज्य के प्रान्त
गांसू

गांसू (चीनी: 甘肃) उत्तर-पश्चिमी चीन में स्थित एक प्रान्त है। इसका नाम उईग़ुर भाषा के "कांग" (अर्थ: विस्तृत) और "सू" (अर्थ: पानी) शब्दों से उत्पन्न हुआ है। गांसू की राजधानी लानझू शहर है जो इस प्रांत के दक्षिणपूर्व में स्थित है। इस प्रांत की आबादी 2009 में 2.6 करोड़ थी (लगभग हरियाणा के बराबर) और इसका क्षेत्रफल लगभग 454,000 वर्ग किमी है (लगभग उत्तर प्रदेश का दुगना)। यहाँ पर हुई समुदाय के बहुत से लोग रहते हैं, जो नस्ल के तो चीनी हैं लेकिन इस्लाम के अनुयायी हैं। गांसू के दक्षिण-पश्चिमी भाग में बहुत से तिब्बती लोग भी रहते हैं।
इन्हें भी देखें

* हुई लोग
* लानझू


श्रेणी:गांसू
श्रेणी:चीन के प्रांत
श्रेणी:चीनी जनवादी गणराज्य के प्रान्त
जिआंगशी

thumb|230px|चीन में जिआंगशी प्रांत (लाल रंग में)
जिआंगशी (江西, Jiangxi) जनवादी गणराज्य चीन के दक्षिण-पूर्वी भाग में स्थित एक प्रांत है। इसका विस्तार उत्तर में यांग्त्से नदी के मैदानी इलाक़ों से लेकर दक्षिण में पहाड़ी क्षेत्र तक है। जिआंगशी की राजधानी नानचांग शहर है। इस प्रान्त का क्षेत्रफल १,६६,९०० वर्ग किमी है, यानि भारत के उड़ीसा राज्य से ज़रा ज़्यादा। सन् २०१० की जनगणना में इसकी आबादी ४,४५,६७,४७५ थी और यह भी भारत के उड़ीसा राज्य से ज़रा ज़्यादा थी। जिआंगशी का नाम तंग राजवंश के काल से है जब इसे 'जिआंगनानशीदाओ' (江南西道, Jiangnanxidao) कहा जाता था, जिसका मतलब 'पश्चिमी जियांगनान प्रांत' है (जियांगनान एक भौगोलिक क्षेत्र का नाम है)। इस प्रांत से गान नदी निकलती है इसलिए इसका चीनी भावचित्रों में संक्षिप्त नामांकन '赣' है (गान, Gan)। इस प्रांत में प्रसिद्ध पोयांग झील भी है, इसलिए इसे कभी-कभी 'गोमपोताइति' (贛鄱大地, Gompotaiti) भी कहते हैं, जिसका अर्थ है 'गान (उर्फ़ गोम) नदी और पो (उर्फ़ पोयांग) झील की महान भूमि'।

जिआंगशी अपने पड़ोसी प्रान्तों से पिछड़ा हुआ है। यहाँ चावल की खेती पर ज़ोर है और इसे कभी-कभी 'चावल और मछली का देश' भी कहा जाता है। चीन में जिआंगशी के लोगों को कम महनती और आराम-पसंद भी समझा जाता है। यहाँ 'गान चीनी' नाम की भाषाएँ बोली जाती हैं और प्रांत के दक्षिणी एक-तिहाई इलाके में हक्का चीनी बोली जाती है। जिआंगशी की अपनी विभिन्न चीनी नौटंकी की शैली भी है। यहाँ का खाना मिर्चों पर ज़ोर देता है और अचारों और सिरके का बहुत प्रयोग होता है। माना जाता है कि जिआंगशी में पूरे चीन के सबसे अच्छे चीनी मिट्टी के बर्तन बनते हैं।
जिआंगशी के कुछ नज़ारे


File:Porcelain Workshop, Jingdezhen, Jiangxi, China.jpg|जिंगदेझेन में चीनी मिट्टी का कारख़ाना
File:Mount Lushan - fog.JPG|कोहरे से ढकी लूशान राष्ट्रीय उद्यान की चोटियाँ
File:Ayfg-sjgc-yj21.jpg|पिंगशिआंग शहर का शताब्दी चौक
File:牌头屋.jpg|गान नदी के किनारे

इन्हें भी देखें

* नानचांग
* जियांगनान
सन्दर्भ


श्रेणी:जिआंगशी
श्रेणी:चीन के प्रांत
श्रेणी:चीनी जनवादी गणराज्य के प्रान्त
जादोपटिया चित्रकला

जादोपटिया चित्रकला, भारत में संताल और भूमिज जनजाति की एक परंपरिक लोक चित्रकला शैली है, जो इस समाज के इतिहास और दर्शन को पूर्णतः अभिव्यक्त करने की क्षमता रखती है। यह चित्रकला पश्चिम बंगाल के मुर्शिदाबाद, बीरभूम, बाँकुड़ा, हुगली, बर्धमान और मिदनापुर जिलों और झारखण्ड के संथाल परगना में लोकप्रिय है। इस चित्रकला के कलाकार को ‘जादोपटुवा’ या ‘पटुवा’ कहा जाता है।


यह कला संथाल और भूमिज जनजाति के मिथकों, सांस्कृतिक व्यवहार, परंपरा और पर्व-त्योहार पर आधारित है। यह चित्रकला कभी समृद्ध अवस्था में थी, किन्तु 1990 तक आते-आते यह लगभग लुप्त हो गयी थी। डाॅ. आर. के. नीरद ने इस चित्रकला को बचाने का अभियान 1990 में चलाया और इसे पहचान दिलायी। कला इतिहासकार, मिल्ड्रेड आर्चर ने जाटुपटिया चित्रकला के अलग-अलग शैलियों की पहचान की है, जिनमें चक्षुदान पाट शैली, मृत्यु शैली, बाहा पोरोब, सृजन की कहानी, ठाकुर जिउ, सत्य पीर और जात्रा शैली शामिल हैं।
सन्दर्भ

श्रेणी:भारतीय चित्रकला
श्रेणी:जनजातीय चित्रकला
श्रेणी:बिहार
श्रेणी:झारखंड
श्रेणी:लोक कला
श्रेणी:पश्चिम बंगाल
ब्रह्मबान्धव उपाध्याय

ब्रह्मबान्धव उपाध्याय (बांग्ला: ব্রহ্মবান্ধব উপাধ্যায় ब्रॉह्मोबान्धॉब् उपाद्धैय) (1861-1907) बंगाली राष्ट्रवादी, धर्मसुधारक, पत्रकार, कैथोलिक सन्यासी। ईसाई एवं हिन्दू सम्वाद के प्रणेता एवं पूर्ण स्वराज का आह्वान करने वाले प्रारम्भिक नेताओं में से एक।
आरम्भिक जीवन

ब्रह्मबान्धव उपाध्याय (वास्तविक नाम: भवानीचरण बंधोपाध्याय, बांग्ला: ভবানীচরণ বন্ধোপাধ্যায় भोबानिचोरॉण् बॉन्धोपाद्धैय) ने 11 फ़रवरी को बंगाल के एक प्रतिष्ठित ब्राह्मण परिवार में जन्म लिया। उनके पिता ब्रिटिश पुलिस अधिकारी थे तथा चाचा रेवरंड कालीचरण बैनर्जी मसीही धर्मप्रचारक तथा राष्ट्रवादी नेता थे। आरंभ में वे अपने चाचा के धर्मपरिवर्तन से रुष्ट थे परंतु जब उन्होंने देखा कि ईसाई बन जाने के बावजूद उनका रहन-सहन, खान-पान, पहनावा इत्यादि एक ठेठ बंगाली का सा था तो उन्होंने ईसाई धर्म तथा पश्चिमी संस्कृति में अंतर को समझ लिया। अपने चाचा के प्रारंभिक प्रभाव के बाद उन पर सबसे अधिक प्रभाव केशब चंद्र सेन का था जिन्हें उन्होंने सबसे महान भारतीय कहकर भी संबोधित किया है। 1887 में वे केशब के नब बिधान संगठन के सदस्य बने। इसी बीच वे कैथोलिक एवं एंग्लीकन मिशनरियों के सम्पर्क में भी आए। 1888 में ब्रह्मो मिशनरी के रूप में वे सिंध पहुंचे। उन दिनों इनके पिता की नियुक्ति सिंध में ही थी जो संयोगवश बीमार चल रहे थे। उनकी सेवा करते हुए उन्होंने फा डी ब्रूनो की पुस्तक कैथोलिक बिलीफ़ का अध्ययन किया। फरवरी 1889 में एक एंग्लीकन पादरी ने उन्हें बपतिस्मा दिया परंतु भवानी ने साफ़ कर दिया कि हालांकि यह कदम यीशु मसीह में उनके विश्वास को दर्शाता है परंतु इससे वे एंग्लीकन चर्च के सदस्य नहीं बन जाएंगे। कुछ लोगों का मानना है कि इसकी एक राष्ट्रवादी वजह थी। वे हाकिमों की कलीसिया का हिस्सा नहीं बनना चाहते थे। उसी वर्ष सितंबर में वे कैथोलिक कलीसिया के सदस्य बने।
कैथोलिक संन्यासी

जनवरी 1894 में उन्होंने एक पर्चा सोफ़िया प्रकाशित करना शुरू किया। एक हिन्दू संन्यासी के समान भगवे वस्त्र पहने तथा अपना नया नाम ब्रह्मबान्धव उपाध्याय धारण किया।
उपाध्याय ने यीशु वन्दना में संस्कृत भजन की भी रचना की जो आज भी मसीही मण्डलियों में मूल संस्कृत तथा अनुवाद में गाया जाता है। इस भजन में वे यीशु को नरहरि कह कर सम्बोधित करते हैं।

उपचितचिरचिन्मुकुरित प्रतिबिम्बित
ब्रह्मपरात्पररूप
जय देव जय देव नरहरे

कनकुमारीबालक भवचालक
निर्गुणगुणाभिराग
जय देव जय देव नरहरे

पण्डितमण्डलमण्न भयखण्डन
दण्डितभण्डनभूत
जय देव जय देव नरहरे

आधिव्याधिविताड़न परसेवन
पावनलीलाखेल
जय देव जय देव नरहरे

विनिवेदितनिजवदन बलिजीवन
कृतकिल्विषविषनाश
जय देव जय देव नरहरे

ललितदयितहृद्रंजन नयनांजन
सुदलितकालकराल
जय देव जय देव नरहरे
सन्दर्भ

टीका-टिप्पणी


ग्रन्थसूची
बाहरी कड़ियाँ

श्रेणी:बंगाली लोग
श्रेणी:बंगाली ईसाई लोग
श्रेणी:भारतीय ईसाई
श्रेणी:1861 में जन्मे लोग
श्रेणी:१९०७ में निधन
लोककला

लोक कला की सामान्य परिभाषा:- आम इंसान के द्वारा बिना किसी ताम-झाम व प्रदर्शन से जब स्वाभाविक कलाकारी को चित्र, संगीत, नृत्य आदि के रूप में पेश किया जाता है, तो वह लोककला कहलाती हैं।
भारत की अनेक जातियों व जनजातियों में पीढी दर पीढी चली आ रही पारंपरिक कलाओं को लोककला कहते हैं। इनमें से कुछ आधुनिक काल में भी बहुत लोकप्रिय हैं जैसे मधुबनी और कुछ लगभग मृतप्राय जैसे जादोपटिया।

कलमकारी, कांगड़ा, गोंड, चित्तर, तंजावुर, थंगक, पातचित्र, पिछवई, पिथोरा चित्रकला, फड़, बाटिक, मधुबनी, यमुनाघाट तथा वरली आदि भारत की प्रमुख लोक कलाएँ हैं।
रामायण, महाभारत एवं पौराणिक गाथाओंका लोककला मंचन

भारतीय उपखंड मे रामायण, महाभारत एवं पौराणिक गाथाओंका नाट्यपूर्ण लोककला मंचन कि प्राचीन परंपरा रही है।चित्र कथी, कठपुतली एकलपात्र नाट्य गान महाराष्ट्र मे किर्तन, उत्तरी भारत मे राम लीला, का प्रयोग होता आ रहा है। कुछ कलाएं किसी मात्रामे आज भी मंचित कि जाती है तो बडे पैमानेपर बहुत सारी कलांए लुप्त होने के कगारपर है।

पश्चिमी भारतमे केंद्रशासित प्रदेश दादरा नगर हवेली मे गर्मीके दिनोकी रात्रियोँमे पौराणिक कथा एवम रामायण महाभारत आधारीत भावड़ा मुखौटा नृत्य ' का मंचन किया जाता हैं।

भारतके दक्षिणी राज्य केरलमे ओनम त्योहारके प्रसंगमे वेलान समुदाय के लोग 'नोक्कु विद्या पावाकाली' नामक कठपुतली जैसी लोककला का मंचन किया जाता है। जिसमे कलाकार अपने होठोपर छोटी लठपर राम एवम रावण की कठपुतलि सम्हालेहुए रामायण गीतोपर आधारीत मंचन किया जाता है। इस कला के माहीर कलाकार भी कम होते चले गए और यह कला लुप्त होने के कगारपर है।



इन्हें भी देखें

* लोकगीत
* लोकनृत्य
*राम लीला
बाहरी कड़ियाँ

* लोकरंग (प्रीतिमा वत्स का हिन्दी चिट्ठा)
* अवधीलोक
* बुन्देलीलोक
संदर्भ


श्रेणी:चित्रकला
श्रेणी:संस्कृति
*
कलमकारी

कलमकारी भारत की प्रमुख लोककलाओं में से एक है।

क़लमकारी एक हस्तकला का प्रकार है जिस में हाथ से सूती कपड़े पर रंगीन ब्लॉक से छाप बनाई जाती है। क़लमकारी शब्द का प्रयोग कला एवं निर्मित कपड़े दोनो के लिए किया जाता है। मुख्य रूप से यह कला भारत एवं ईरान में प्रचलित है।

सर्वप्रथम वस्त्र को रात भर गाय के गोबर के घोल में डुबोकर रखा जाता है। अगले दिन इसे धूप में सुखाकर दूध, माँड के घोल में डुबोया जाता है। बाद में अच्छी तरह से सुखाकर इसे नरम करने के लिए लकड़ी के दस्ते से कूटा जाता है। इस पर चित्रकारी करने के लिए विभिन्न प्रकार के प्राकृतिक पौधों, पत्तियों, पेड़ों की छाल, तनों आदि का उपयोग किया जाता है।
प्रकार

भारत में क़लमकारी के दो रूप प्रधान रूप से विकसित हुए हैं। वे हैं मछिलिपट्नम क़लमकारी और श्रीकलाहस्ति क़लमकारी।

मछिलिपट्नम क़लमकारी में मुख्य रूप से पादप रंगों का उपयोग लकड़ी के ब्लॉक के माध्यम से किया जाता है। इसके लिए जिस कपड़े का उपयोग होता है वह आंध्रप्रदेश के मछिलिपट्नम प्रांत में बनाया जाता है। इस शैली से बनाई गई हस्तशिल्प वस्तुओं को मुगल काल में दीवार पर सजावट के तौर पर लगाया जाता था।


इन्हें भी देखें

* लोककला
* कलम बांधना (ग्राफ्टिंग)


श्रेणी:चित्रकला
श्रेणी:संस्कृति
श्रेणी:लोक कला
गोंड (लोककला)

गोंड कलाा लोककला का ही एक रूप है। जो गोंड समाज की उपशाखा परधान समुदायों के कलाकारों द्वारा चित्रित की जाती है। जिसमें गोंड कथाओं, गीतों एवं कहानियों का चित्रण किया जाता है जो परम्परागत रूप से परधान समुदायों के द्वारा गोंड देवी देवताओं को जगाने और खुश करने हेतु सदियों से गायी जाती चली आ रही हैं।

प्रायः परधान लोग राजगोंड राजपरिवारो के यहाँ कथागायन करने हेतु जाया करते थे। जो उनकी जीविका का साधन था। जब परधानों के कथागायन की परंपरा कम हो गयी तब परधान कलाकार जनगढ़ सिंह श्याम ने इस गोंड कथागायन की परंपरा को चित्रकला के माध्यम से साकार करना प्रारम्भ किया। पद्मश्री भज्जू सिंह श्याम, दुर्गा बाई व्याम प्रमुख गोंड चित्रकार हैं। गोंड चित्रकला जीआई टैग प्राप्त है। गोंड चित्रकला देश विदेश में काफी लोकप्रिय हो रहा है। मध्यप्रदेश पर्यटन विभाग द्वारा पर्यटन को बढ़ावा देने के उद्देश्य से विज्ञापन में गोंडी चित्रकला का बेहद खूबसूरती से प्रयोग किया गया है।


गोंड समुदाय में मुख्य नृत्य कर्मा, सैला, ढेमसा, रीना, गोंचो नृत्य आमतौर पर कृषि, जन्म,विवाह उत्सव के रूप में नृत्य किया जाता है।
इन्हें भी देखें

* लोककला
सन्दर्भ

श्रेणी:चित्रकला
श्रेणी:संस्कृति
श्रेणी:लोक कला
पिथोरा

पिथौरा (Pithora) भारत के छत्तीसगढ़ राज्य के महासमुन्द ज़िले में स्थित एक नगर है।
चित्रकला

पिथौरा अपने चित्रकला के लिए प्रसिद्ध है। यहां राजा राइ और सेना आदि की तसवीर दीवाल पर बनाए जाते थे ये नगर प्राचीन काल से छत्तीसगढ़ जो की राजा अकबर के समय रतनपुर के नाम से जाना जाता था चित्रकला से प्रसिद्ध हुए।
शिक्षा

पिथौरा में बहुत से प्राइवेट स्कूल है। गवर्नमेंट गर्ल स्कूल पहले पिथौरा महल के नाम से जाना जाता था यहाँ गवर्नमेंट रणजीत कृषि हायर सेकेंडरी स्कूल है जहां बहुत बड़ा प्ले ग्राउंड है। संविधान दिवस शाश्कीय स्कूल की तरफ से डांस कार्यक्रम होता है। गवर्नमेंट स्कूल में राजकीय रंजीत एग्रीकल्चर स्कूल और कन्याशाला प्रसिद्ध है।
इन्हें भी देखें

* महासमुन्द ज़िला
सन्दर्भ

श्रेणी:महासमुन्द ज़िला
श्रेणी:छत्तीसगढ़ के नगर
श्रेणी:महासमुन्द ज़िले के नगर
फड़

फड़ चित्रकला भारत की प्रमुख लोककलाओं में से एक है।
फड़ - कहानी कहने का एक परंपरागत लोक माध्यम है इसमें कपड़े के कनवास के उपर संपूर्ण कथा पहले से चित्रित होती है
राजस्थान में इसके माध्यम से लोकदेवता पाबूजी, रामदेवजी, तेजाजी, देवनारायण जी एवम अन्य की कथाओं को फड़ प्रस्तुत करने वाले भोपाओ द्वारा रात्रि मे कथावाचन /प्रस्तुत किया जाता है । यह निरक्षर लोगो को समझाने का बहुत ही उत्तम माध्यम है।। आजकल कई ngo भी जागरूकता फैलाने के लिए इस लोकमाध्याम का प्रयोग करते है
इन्हें भी देखें और बेटा खुश तो है सरपंच jivakheda

* लोककला
* देवनारायण की फड़
बाहरी कड़ियाँ

*देवनारायण फड़ परम्परा
*राजस्थान की फड़ और भोप परम्परा


श्रेणी:चित्रकला
श्रेणी:संस्कृति
श्रेणी:लोक कला
देवदासी

ये ‘देवदासी’ प्राचीन प्रथा है। भारत के कुछ क्षेत्रों में खास कर दक्षिण भारत में महिलाओं को धर्म और आस्था के नाम पर वेश्यावृत्ति के दलदल में धकेला गया। जबकि धर्म से इसका कोई संबंध नहीं है । सामाजिक-पारिवारिक दबाव के चलते ये महिलाएं इस धार्मिक कुरीति का हिस्सा बनने को मजबूर हुई। देवदासी प्रथा के अंतर्गत कोई भी महिला धार्मिक स्थल में खुद को समर्पित करके देवताओं की सेवा करती थीं। देवताओ को खुश करने के लिए मंदिरों में नाचती थीं। इस प्रथा में शामिल महिलाओं के साथ धर्म स्थल के पुजारियों ने यह कहकर शारीरिक संबंध बनाने शुरू कर दिए कि इससे उनके और भगवान के बीच संपर्क स्थापित होता है। धीरे-धीरे यह उनका अधिकार बन गया, जिसको सामाजिक स्वीकायर्ता भी मिल गई। उसके बाद राजाओं ने अपने महलों में देवदासियां रखने का चलन शुरू किया। राजाओं ने महसूस किया कि इतनी संख्या में देवदासियों का पालन-पोषण करना उनके वश में नहीं है, तो देवदासियां सार्वजनिक संपत्ति बन गई।, कर्नाटक के 10 और आंध्र प्रदेश के 14 जिलों में यह प्रथा अब भी बदस्तूर जारी है। देवदासी प्रथा को लेकर कई गैर-सरकारी संगठन अपना विरोध दर्ज कराते रहे। सामान्य सामाजिक अवधारणा में देवदासी ऐसी स्त्रियों को कहते हैं, जिनका विवाह मंदिर या अन्य किसी धार्मिक प्रतिष्ठान से कर दिया जाता है। उनका काम मंदिरों की देखभाल तथा नृत्य तथा संगीत सीखना होता है। पहले समाज में इनका उच्च स्थान प्राप्त होता था,वे समाज में पूजनीय होती थीं बाद में हालात बदतर हो गये। इन्हें मनोरंजन की एक वस्तु समझा जाने लगा। देवदासियां परंपरागत रूप से वे ब्रह्मचारी होती हैं, पर अब उन्हे पुरुषों से संभोग का अधिकार भी रहता है। यह एक अनुचित और गलत सामाजिक प्रथा है। इसका प्रचलन दक्षिण भारत में प्रधान रूप से था। बीसवीं सदी में देवदासियों की स्थिति में कुछ परिवर्तन आया। अँगरेज़ ने तथा समाज सुधारकों ने देवदासी प्रथा को समाप्त करने की कोशिश की तो लोगों ने इसका विरोध किया। इसलिए शायद आर्य भूमि भारत में हुए अनेक विद्वान एवं बुद्धिजीवी जातिवाद के कट्टर विरोधी रहे है जिनमे स्वामी विवेकानंद, राजा राममोहन राय ,डॉ आंबेडकर जैसे महान समाजवादी भी शामिल हैं। भारत को अपने इतिहास से बहुत कुछ सिखने की जरूरत है। लेकिन इसमें दी गई जानकारी से आप असहमत हो सकते है है क्योंकि उपरोक्त दी गई सूचनाओं का कोई प्रामाणिक स्रोत नही है ।
मंचूरिया

मंचूरिया (Manchu: Manju, सरलीकृत चीनी: 满洲; पारंपरिक चीनी: 滿洲; Mongolian: Манж) पूर्वी एशिया का एक विशाल क्षेत्र है जिसका विस्तार चीन, कोरिया तथा रूस के इलाकों में है।

मंचूरिया स्थिति : 46 20' उ0 अ0 तथा 127 0' पू0 दे0। साम्यवादी चीन का यह उत्तरी-पूर्वी प्रशायकीय क्षेत्र है जिसका क्षेत्रफल 3,42,454 वर्ग मील तथा जनसंख्या 4,13,67,846 (1950) हें ।

मंचूरिया के उत्तर एवं पूर्व में साइबेरिया और कोरिया, दक्षिण में पीला सागर और चीन, साइबेरिया और मंगोलिया हैं जिसने मंचू राजवंश स्थापितश् किया, के नाम पर इस भाग का नाम मंचूरिया पड़ा है लेकिन आज का मंचूरिया चीनियों के शासन में है और अधिकांश मंचू लोगों ने चीनी नाम, रीति रिवाज एवं चीनी भाषा को अपना लिया है।

मंचूरिया के प्रादेशिक विभागों में कई बार परिवर्तन हुआ है लेकिन 1956 ई0 के अंतिम बँटवारे के अनुसार इसमें तीन प्रांत कीरिन, हेलुंगजिआंग और लियाओनिंग हैं। इसका पश्चिमी भाग अंतस्थ मंगोलिया स्वायत्त क्षेत्र है। इसके उत्तर में शिंगान (Khingan) पर्वत श्रेणियाँ तथा दक्षिण में चागपाई श्रेणी पड़ती है। आमर,श् आरगुन, शुंगारी और ऊसूरी मुख्य नदियाँ हैं। यालू और मुमेन नदियाँ मंचूरिया को कोरिया से अलग करती हैं। अधिकांश भाग की जलवायु स्वास्थ्यवर्द्धक है। अधिक ऊँचे तथा उत्तरी क्षेत्रों में जाड़े में बहुत ही अधिक ठंडक पड़ती है। यहाँ साल में छह मास बर्फ जमी रहती है। गरमी का ताप 320 सें0 रहता है। वर्षा 20 ईचं से 24 ईचं तक होती है।

उत्तर-पूर्वी भाग की भूमि, विशेषत: लियाओ और शुंगारी नदियों के बीच के मैदान, बहुत उपजाऊ हैं। इस समतल एवं विस्तृत मैदान को विशाल मंचूरियाई मैदान कहते हैं। कृषि का प्रमुख और उपजाऊ क्षेत्र होने के कारण इस मैदान को चीन का रोटी क्षेत्र (bread basket) कहा जाता है। लगभग आधे कृषि भूभाग में सोयाबीन की खेती होती है। गेहूँ, केओलिन, ज्वार, बाजरा, धान, मटर, कपास, चुकंदर, सन और पटसन अन्य महत्वपूर्ण फसलें हैं। सोयाबीन का रूपांतरण मंचूरिया का सर्वप्रमुख उद्योग है। कीरिन, हार्बिन, चांगचुन और मूकडेन उद्योगों के मुख्य केंद्र हैं।श् वनसंपदा की भी प्रचुरता है। अखरोट, ओक, चीड़ और फर के वृक्षों से लकड़ी के अतिरिक्त कागज, काष्ठस्टार्च और दियासलाई का निर्माण होता है। पीतसागरीय तटों पर मछली मारना एक महत्वपूर्ण उद्योग है। यहाँ चीन की 80 प्रतिशत लौह धातुश् निकाली जाती है। कुछ कोयले की खानें भी हैं। पर्याप्त मात्रा में ऐलुमिनियम, मैग्नीशियम, टंगस्टन, टिन, सोना, चाँदी, जिंक, ताँबा, एस्बेस्टाँस, मौलीब्डेनम, चूना पत्थर एवं संगमरमर आदि मिलते हैं। ऊनी, सूती एवं रेशमी वस्त्र उद्योग, लौह इस्पात उद्योग तथा यंत्र निर्माण उद्योग काफी विकसित हैं।

यातायात का प्रबंध बहुत उत्तम है। यहाँ की सभी नदियाँ नाव्य हैं लेकिन भारीश् वस्तुओं के यातायात के लिए केवल शुंगारी नदी हीश् उपयुक्त है। नदियों के जम जाने पर उनका उपयोग सड़कों के रूप में होता है। जलविद्युत्‌ केन्द्र शुंगारी एवं यालू नदियों पर हैं। [राजेंद्रप्रसाद सिंह]
बाहरी कड़ियाँ

*मंचूरिया (इण्डिया वाटर पोर्टल)


श्रेणी:मंचूरिया
श्रेणी:चीन
श्रेणी:एशिया
श्रेणी:पूर्वोत्तर एशिया
सांस्कृतिक क्रांति

सांस्कृतिक क्रांति (सरलीकृत चीनी: 无产阶级文化大革命; परंपरिक चीनी: 無產階級文化大革命, Long form: 'चीन की महान सर्वहारा सांस्कृतिक क्रांति') जनवादी गणराज्य चीन में माओ त्से-तुंग द्वारा चलाया गया एक सामाजिक-राजनीतिक आन्दोलन था सन् १९६६ से आरम्भ होकर सन् १९७६ तक चला। माओ उस समय चीन की कम्युनिस्ट पार्टी के अध्यक्ष थे। 16 मई 1966 को शुरू हुई यह क्रांति 10 वर्षों तक चली और इसने चीन के सामाजिक ढांचे में कई बड़े परिवर्तन किए। इस क्रांति की शुरुआत की घोषणा करते हुए माओ-त्से-तुंग ने चेतावनी दी थी कि बुर्जुआ वर्ग कम्युनिस्ट पार्टी में अपना प्रभाव क़ायम करके एक तरह की तानाशाही स्थापित करना चाहता है। वास्तव में सांस्कृतिक क्रांति का अभियान माओ ने अपनी पार्टी को प्रतिद्वंद्वियों से छुटकारा दिलाने के लिए शुरू किया था।
क्रांति

शुरुआत में माओ और उनके समर्थकों ने हज़ारों रेड गार्डों को एकजुट करके उन्हें चीनी समाज के चार पुराने स्तंभों को ख़त्म करने के लिए कहा। ये चार स्तंभ थे - पुराने रिवाज, तौर-तरीक़े, संस्कृति और पुरानी सोच।

कॉलेजों को बंद कर दिया गया ताकि विद्यार्थी क्रांति पर ध्यान दे सकें और माओ ने देशभर के छात्रों का इस क्रांति में आगे आने के लिए आह्वान किया। इस क्रांति ने चीन के सामाजिक ढांचे को काफ़ी नुकसान भी पहुँचाया। इस अभियान ने लगभग उन सभी चीज़ों पर हमला करना शुरू कर दिया जो कि साम्यवाद के विरोध में थीं। नतीजा यह हुआ कि इस पूरी क्रांति के दौरान सैकड़ों की तादाद में लोग मारे गए, हज़ारों लोगों को बर्बरता और यातनाएं झेलनी पड़ीं। इससे चीन के सांस्कृतिक ढांचे को काफ़ी नुकसान पहुंचा था। इस क्रांति के दो वर्ष बाद यानी 1968 के अंत तक चीन गृहयुद्ध की स्थिति में पहुँच गया था। इसके बाद माओ ने हिंसा रोकने के लिए रेड गार्ड के विलय की घोषणा कर दी थी।
समीक्षा

माओ के इस क़दम को कई जानकार एक बड़े सामाजिक प्रयोग के तौर पर देखते हैं। एक ऐसा प्रयोग जिसने चीन के पुराने सामाजिक और सांस्कृतिक ढांचे को उखाड़कर एक नए चीन की स्थापना की। हालांकि कई आलोचक इसे माओ की महात्वाकांक्षाओं की उपज मानते हैं। आलोचकों के अनुसार माओ ने इस सांस्कृतिक क्रांति का इस्तेमाल कम्युनिस्ट पार्टी में अपने विरोधियों को ख़त्म करने और सत्ता पर अपना अधिकार बनाए रखने के लिए किया था। अपने इस प्रयास में माओ सफल तो रहे पर चीन को इसकी एक बड़ी कीमत भी चुकानी पड़ी।
इन्हें भी देखें

*चीन का साम्यवादी क्रांति
बाहरी कड़ियाँ

*चीन की सांस्कृतिक क्रांति
सन्दर्भ

श्रेणी:चीन का इतिहास